Source: http://www.rmp.ee/uudised/maksud/kohus-moistis-maksupetturitelt-valja-ule-veerand-miljonit-euro-2018-05-11
Timestamp: 2018-05-21 16:52:19+00:00
Document Index: 5546605

Matched Legal Cases: ['Kohus ', 'Kohus ', 'Kohus ', 'riigikohus ', 'riigikohus ', 'kohus ']

Kohus mõistis maksupetturitelt välja üle veerand miljonit euro - RMP.ee
Esileht » Uudised » Maksundus » Kohus mõistis maksupetturitelt ...
Kohus mõistis maksupetturitelt välja üle veerand miljonit euro
Esmaspäeval, 7. mail 2018. a ei võtnud riigikohus menetlusse varem kütusemüügiga seonduvas käibemaksupettuses süüdi mõistetud eraisikute taotlust, mistõttu lisaks kriminaalkaristusele tuleb maksupettuste korraldajail tasuda eraisikuna solidaarselt tekitatud kahju summas 26 miljonit eurot.
Täpsemalt ei võtnud riigikohus menetlusse Vladimir Vasilievi, Jekaterina Mihhailova, Anton Šaluhhini, Jelena Aktaševa ja Oleg Belokrõlovi kaebuseid maksu- ja tolliameti 2015. aasta 16. juuli vastutusotsuse tühistamiseks, millega maksuamet nõudis eraisikutelt 26 miljonit OÜ INV T ja OÜ Adrian Arendus kaudu toime pandud maksupettusega tekitatud kahju.
Otsuse kohaselt peavad eraisikud solidaarselt hüvitama 16,5 miljoni euro ulatuses OÜ-ga INV T seotud kahju ja 9,5 miljoni euro ulatuses OÜ-ga Adrian Arendus seotud kahju.
Harju maakohus mõistis 2014. aasta suvel kokkuleppemenetluses süüdi suurejoonelise käibemaksupettusega tegelemiseks kuritegeliku ühenduse loonud Oleg Belokrõlovi ja tema üheksa kaasosalist, kelle tegevuse tõttu jäi riigil saamata üle 30 miljoni euro käibemaksu.
Belokrõlovi juhitavad ettevõtted OÜ Adrian Arendus ja OÜ INV T vähendasid kütuste müügil tekkinud käibemaksukohustust metallide ja väärismetallide fiktiivsete ostutehingutega. Pettuse toimepanemiseks kasutati ettevõtteid, millel oli majandustegevuse registris kütuse müügi ja tarbimisse lubamise registreering.
Belokrõlovile mõisteti maksudest kõrvalehoidmiseks loodud kuritegeliku ühenduse organiseerimise eest viie aasta ja nelja kuu pikkune vangistus viie aastase katseajaga, millest ta 107 päeva viibis 2014. aastal eel­uurimise ajal vahi all.
Enne kohtuistungit tasus Belokrõlov maksukahju hüvitamiseks vabatahtlikult 1,05 miljonit eurot. Lisaks kanti riigi tuludesse tema pangakontodel arestitud ja kinnipidamisel äravõetud raha, kokku 573 731 eurot. Kolmanda isiku nimel olnud kaks autot, korter ja kolm parklakohta – koguväärtuses 485 000 eurot – konfiskeeriti samuti.
Maksu- ja tolliameti endine peadirektor Marek Helm on eelnevalt öelnud, et võimalus Belokrõlovilt tekitatud maksukahju kätte saada on väike.
Seotud märksõnad: maksupettus, käibemaksupettused
Maksu- ja Tolliamet (MTA) juhib tähelepanu, et veokite standardses kütusepaagis olev kütus vabastatakse aktsiisist üksnes rahvusvahelisel kaubaveol – see tähendab kaubaveo toimumist vähemalt ühel suunal. Kui veok väljub Eestist ja siseneb riiki ilma haag ...
Maksu- ja tolliameti (MTA) maksuaudiitorid külastavad suvekuudel taas rohkem eramute ehitusega tegelevaid äriühinguid, et välistada ümbrikupalkade maksmisest tekkivaid hilisemaid nõudeid töötajatele ja tööandjatele. --related-- MTA maksuauditi os ...
Märtsis tasuti 529,6 miljonit eurot makse, mida oli 12 protsenti rohkem kui eelmisel aastal sama ajaga. 2018. aasta riigieelarves kavandatust on kahe esimese kuuga täidetud 22,3 protsenti. --related-- Käibemaksu tulu oli märtsis 187,5 miljonit eurot ning seda oli 12,4 protsenti ...
Maksu- ja tolliamet (MTA) eraldas aprillis kohalikele omavalitsustele (KOV) kokku 88,8 miljonit eurot, mida on 13,1 protsenti rohkem kui eelmise aasta aprillis. Enim üksikisiku tulumaksu tulu eraldas MTA Tallinna linnale, kus maksutulu kasvas aastaga 13,7 protsenti 34,2 miljoni euroni, selgub ...
Digimajanduse maksustamise küsimus vajab kiiret lahendamist 29.04.2018
Rahandusminister Toomas Tõniste sõnul vajab digimajanduse maksustamise küsimus kiiret lahendamist, olgugi et tegemist on keerulise valdkonnaga. "Näiteks tuleb silmas pidada liikmesriikide erisusi ning seetõttu läheneda paindlikult piirmääradele, mi ...